19.12.2022
RO
Jurnalul Oficial al Uniunii Europene
C 481/5
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10987 – BAIN CAPITAL / CAVERION) Caz care poate face obiectul procedurii simplificate (Text cu relevanță pentru SEE)
(2022/C 481/03)
1.
La data de 9 decembrie 2022, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Bain Capital Investors, LLC („Bain Capital”, SUA), — Caverion Corporation („Caverion”, Finlanda).
Bain Capital dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Caverion.
Concentrarea se realizează prin ofertă publică.
2.
Activitățile economice ale întreprinderilor respective sunt următoarele:
— Bain Capital este o firmă de investiții în societăți necotate, care investește, prin intermediul familiei sale de fonduri, în companii din mai multe sectoare, printre care tehnologia informației, asistența medicală, comerțul cu amănuntul și produsele de consum, comunicațiile, serviciile financiare și sectorul industrial/de producție; — Caverion este o societate pe acțiuni constituită în conformitate cu legislația finlandeză.
Caverion își desfășoară activitatea în domeniul instalării și întreținerii tehnologiei de construcții și al proceselor industriale, în special legate de încălzire, electricitate, energie, ventilație, răcire, automatizarea clădirilor și disciplinele tehnice privind securitatea clădirilor.
În plus, Caverion furnizează servicii de întreținere pentru procese industriale de producție, cum ar fi hidroenergia, fabricarea celulozei și a hârtiei și procesele chimice. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.